wannaphong/clean_thaiwikipedia huggingface dataset:
# เรือลากจูง
thumb|จัสติน แมกอัลลิสเตอร์ เรือลากจูงลำหนึ่งในท่าจอดเรือนิวยอร์ก, มกราคม 2008
thumb|เรือลากจูงรีด แมกอัลลิสเตอร์และแมกอัลลิสเตอร์ เรสปอนเดอร์ ช่วยดันเรือบรรทุกก๊าซปิโตรเลียมเหลว บีดับเบิลยู วอแลนส์ เข้าเทียบท่าที่มาร์คัสฮุกบนแม่น้ำเดลาแวร์

เรือลากจูง หรือ เรือทัก  คือเรือที่ใช้ในการควบคุมการเคลื่อนที่ของเรือลำอื่น ๆ โดยการผลักหรือดึง ไม่ว่าจะด้วยการสัมผัสโดยตรงหรือใช้สายลาก โดยทั่วไปแล้ว เรือเหล่านี้จะลากจูงเรือกำปั่นในสถานการณ์ที่เรือลำนั้นไม่สามารถหรือไม่ควรเคลื่อนที่ด้วยกำลังของตัวเอง เช่น ในท่าจอดเรือแออัดหรือคลองแคบ หรือไม่สามารถเคลื่อนที่ได้เลย เช่น เรือบรรทุก เรือที่ขัดข้อง แพไม้ซุง หรือแท่นขุดเจาะน้ำมัน เรือโยงบางลำสามารถเดินสมุทรได้ และบางลำก็เป็นเรือตัดน้ำแข็งหรือเรือกู้ภัย  รุ่นแรก ๆ ใช้เครื่องจักรไอน้ำในการขับเคลื่อน ซึ่งต่อมาถูกแทนที่ด้วยเครื่องยนต์ดีเซล หลายลำมีปืนฉีดน้ำแรงดันสูง ซึ่งช่วยในการดับเพลิง โดยเฉพาะในบริเวณท่าจอดเรือ

หนังสืออ่านเพิ่ม
 Nautical terminology specific to towboating on inland waterways.
 Farrell, Paul (2016). Tugboats Illustrated History, Technology, Seamanship. New York: W. W. Norton & Company. . A gorgeously detailed guide to the evolution, design, and role of tugboats, from the earliest days of steam to today’s most advanced ocean-going workboats.

แหล่งข้อมูลอื่น

A site for boatmen.
At the Port of Felixstowe
Beacon Finland Ltd JAK-ATB Coupling System
Compagnie Maritime Chambon
"Docking The World's Great Liners" Popular Mechanics, May 1930, article on docking large ships in the first half of the 20th century using tugboats
Intercon ATB Couplers 
NYC's Annual Tugboat Races
Tugboat Enthusiasts Society 
University of Wisconsin–La Crosse Historic Steamboat Photographs 
Voith-Schneider Propeller
Waterford Tugboat Roundup
# ใบจักร
thumb|ใบพัดเทอร์โบพร็อปแพรตต์แอนด์วิตนีย์ แคนาดา PW100 ที่ติดตั้งอยู่บนเครื่องบินบอมบาเดียร์ Q400

ใบจักร (มักเรียกว่า สกรู หากอยู่บนเรือหรือ ใบพัด หากอยู่บนเครื่องบิน) คืออุปกรณ์ที่มีแกนกลางหมุนได้และมีใบพัดแผ่ออกไปซึ่งตั้งทำมุมลาดเอียงเพื่อสร้างเกลียวแบบก้นหอย ซึ่งเมื่อหมุนแล้ว จะสร้างแรงผลักดันเชิงเส้นต่อของไหลที่ทำงาน เช่น น้ำหรืออากาศ ใบจักรถูกใช้เพื่อสูบของไหลผ่านท่อหรือท่อลม หรือเพื่อสร้างแรงขับเคลื่อนเรือให้เคลื่อนที่ไปในน้ำหรือเครื่องบินให้เคลื่อนที่ไปในอากาศ ปีกใบจักร (blades) ถูกออกแบบให้มีรูปร่างที่การเคลื่อนที่แบบหมุนของพวกมันผ่านของไหลทำให้เกิดความแตกต่างของความดันระหว่างพื้นผิวทั้งสองของพวงใบจักรตามหลักการของแบร์นูลลี ซึ่งจะสร้างแรงกระทำต่อของไหล ใบจักรเรือส่วนใหญ่เป็น ใบจักรเกลียว (screw propeller) ที่มีปีกเป็นเกลียวหมุนอยู่บนเพลาใบจักรที่มีแกนอยู่ในแนวนอนโดยประมาณ

 หมายเหตุ
# แม่น้ำมาริตซา
แม่น้ำมาริตซา  หรือที่รู้จักกันในชื่อ เอฟรอส  เป็นแม่น้ำในคาบสมุทรบอลข่านในยุโรปตะวันออกเฉียงใต้ มีความยาว  เป็นแม่น้ำที่ยาวที่สุดที่ไหลอยู่ภายในคาบสมุทรบอลข่าน และเป็นหนึ่งใน แม่น้ำที่มีปริมาณน้ำไหลมากที่สุดในยุโรป แม่น้ำไหลผ่านประเทศบัลแกเรียทางตอนบนและตอนกลาง ส่วนแม่น้ำตอนล่างไหลเป็นส่วนใหญ่เป็นเขตแดนระหว่างประเทศกรีซและตุรกี ที่ราบลุ่มแม่น้ำมีประมาณ  โดย 66.2% อยู่ในบัลแกเรีย 27.5% อยู่ในตุรกี และ 6.3% อยู่ในกรีซ เป็นแม่น้ำสายหลักของภูมิภาคประวัติศาสตร์เธรซซึ่งส่วนใหญ่ตั้งอยู่ในที่ราบลุ่มแม่น้ำนี้
# สไตรเดอร์ (เกมอาร์เคด พ.ศ. 2532)
สไตรเดอร์ ซึ่งเปิดตัวในประเทศญี่ปุ่นในชื่อ เป็นเกมแนวเดินฟัน ค.ศ. 1989 ที่พัฒนาและเผยแพร่โดยบริษัทแคปคอมสำหรับเกมอาร์เคด เกมนี้มีฉากในอนาคตอันเลวร้ายที่โลกถูกปกครองโดยแกรนด์มาสเตอร์เมโอจอมเผด็จการ โดยเนื้อเรื่องจะเกี่ยวกับสไตรเดอร์ผู้มีนามว่าฮิรีว ขณะที่เขาพยายามยุติการปกครองแบบเผด็จการของมันให้สิ้น เกมดังกล่าวเกิดจากความร่วมมือระหว่างแคปคอมและสำนักพิมพ์มังงะโมโตะ คิกากุ โดยถือเป็นเกมแรกของสไตรเดอร์ฮิรีว หลังจากตัวละครนี้ได้รับการแนะนำในมังงะเรื่องสไตรเดอร์ฮิรีวที่ตีพิมพ์ใน ค.ศ. 1988

เกมดังกล่าวเปิดตัวครั้งแรกในบอร์ดอาร์เคดซีพี ซิสเตม ส่วนพอร์ตคอมพิวเตอร์ภายในบ้านต่าง ๆ ได้รับการพัฒนาโดยบริษัทเทียร์เทกซ์และเผยแพร่โดยยู.เอส. โกลด์ โดยเวอร์ชันเอ็นอีเอสมีเนื้อเรื่องที่แตกต่างจากเวอร์ชันดั้งเดิม และบริษัทเซกาได้เปิดตัวเกมสไตรเดอร์สำหรับคอนโซลเจเนซิสของตนเองใน ค.ศ. 1990 ซึ่งในบรรดาเวอร์ชันสำหรับเล่นที่บ้านทั้งหมด การดัดแปลงของเจเนซิสได้รับการพิจารณาว่าประสบความสำเร็จมากที่สุด โดยชนะรางวัลเกมแห่งปีและรางวัลกราฟิกดียอดเยี่ยมจากนิตยสารอิเล็กทรอนิกเกมมิงมันท์ลีใน ค.ศ. 1990

รูปแบบการเล่นของเกมสไตรเดอร์ได้รับการยกย่องว่ามีอิทธิพลสำคัญต่อแฟรนไชส์วิดีโอเกมอย่างนินจารีวเค็นเด็ง, เดวิลเมย์คราย และก๊อดออฟวอร์ เกมนี้กลายเป็นหนึ่งในเกมยอดนิยมในช่วงแรก ๆ ของบริษัทแคปคอมที่ได้รับการยกย่องในเรื่องของรูปแบบการเล่นที่สร้างสรรค์, ดนตรีประกอบที่หลากหลายและไม่เหมือนใคร ตลอดจนตัวอย่างเสียงพูดหลายภาษา

 รูปแบบการเล่น  
thumb|left|ด่านสาธารณรัฐสังคมนิยมโซเวียตคาซัค

การควบคุมเกมสไตรเดอร์ประกอบด้วยก้านควบคุมแปดทิศทาง รวมถึงปุ่มการกระทำสองปุ่มสำหรับโจมตีและกระโดด ผู้เล่นควบคุมตัวเอกชื่อสไตรเดอร์ฮิรีว ซึ่งเป็นนินจาผู้มีอาวุธหลักเป็นดาบพลาสมาคล้ายทอนฟาที่รู้จักกันในชื่อ "ไซเฟอร์" เขาสามารถกระทำการแบบผาดโผนได้หลากหลาย โดยขึ้นอยู่กับการใช้ก้านควบคุมและปุ่มร่วมกัน อย่างการกดปุ่มกระโดดขณะที่ฮิรีวยืนนิ่ง ๆ จะทำให้เขาจะกระโดดในแนวตั้งแบบปกติ ในขณะที่การกดปุ่มกระโดดขณะดันก้านควบคุมไปทางซ้ายหรือขวาจะทำให้เขาสามารถกระโดดแบบตีลังกาได้ นอกจากนี้ ฮิรีวยังสามารถสไลด์ลอดหรือผ่านสิ่งกีดขวางและศัตรูบางชนิดได้ โดยการนั่งย่อลงไปก่อนแล้วจึงกดปุ่มกระโดด

 หมายเหตุ 

 อ่านเพิ่ม 
 "The making of... Strider" in Retro Gamer No. 76 p. 42–47 (April 2010)
# ปราสาทเบ็ง
ปราสาทเบ็ง หรือ ปราสาทเบง  เป็นปราสาทขอมที่ตั้งอยู่ในบ้านปราสาทเบง ตำบลกาบเชิง อำเภอกาบเชิง จังหวัดสุรินทร์ อยู่ภายใต้การดูแลของสำนักศิลปากรที่ 12 นครราชสีมา กรมศิลปากร และเทศบาลตำบลปราสาทเบง

 ลักษณะ 
ปราสาทเบ็ง คือปราสาทหลังเดียวที่ตั้งอยู่ท่ามกลางคูน้ำ สร้างด้วยการก่ออิฐ มีผังเป็นสี่เหลี่ยมจตุรัสไม่มีการย่อมุม ประมาณ 4×4 เมตร ทางเข้าอยู่ทางทิศตะวันออก เสาประดับเป็นกรอบรูปเสาแปดเหลี่ยม แต่ละเหลี่ยมมีลายใบไม้รูปสามเหลี่ยม 1 ใบ ศิลปะรูปแบบที่นิยมพบในพุทธศตวรรษที่ 15 ขณะที่อีก 3 ด้านสร้างเป็นประตูหลอก หลังคามีสภาพพังทลายลงมา ปัจจุบันยังคงมีผนังให้เห็นร่องรอยอยู่ และเป็นศิลปะเขมรแบบบันทายสรี ช่วง พ.ศ. 1511-1544

ในความสำคัญทางประวัติศาสตร์ ปราสาทเบ็งเป็นปราสาทในช่วงพุทธศตวรรษที่ 15 เป็นปราสาทหลังเดียว ขนาดเล็ก ยังไม่ได้ถูกขุดแต่งบูรณะ ตัวหลักฐานที่ยังปรากฎอยู่คือเรือนธาตุและเสาประดับกรอบประตูที่ยังอยู่ตำแหน่งเดิม มีการถมมูลดินขึ้นมาถึงฐาน คูน้ำตื้นเขิน เส้นทางเข้าสู่ปราสาทเบ็งปัจจุบันเป็นลูกรัง บริเวณโดยรอบได้รับการกำจัดวัชพืชอยู่อย่างเป็นประจำ

 ที่ตั้ง 
ปราสาทเบ็ง ตั้งอยู่ในบ้านปราสาทเบง ตำบลกาบเชิง อำเภอกาบเชิง จังหวัดสุรินทร์ แหล่งปราสาทในพื้นที่บริเวณใกล้เคียงคือ ปราสาทหมอนเจริญ และปราสาทเซ็ม

 ระเบียงภาพ 

 หมายเหตุ
# ซีเจ
ซีเจ  อาจหมายถึง

 กลุ่มซีเจ บริษัทผู้ถือหุ้นในอุตสาหกรรมบันเทิงของประเทศเกาหลีใต้
 ซีเจ มอร์ แฟรนไชส์ร้านสะดวกซื้อในประเทศไทย
# Estola subannulicornis
Estola subannulicornis เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1963 ถือเป็นแมลงที่เป็นที่รู้จักจากโบลิเวียBioLib.cz - Estola subannulicornis.  Retrieved on 8 September 2014.
# Estola strandiella
Estola strandiella เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากคอสตาริกาBioLib.cz - Estola strandiella.  Retrieved on 8 September 2014.
# Estola strandi
Estola strandi เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola strandi.  Retrieved on 8 September 2014.
# ปินาบินาอิเน
ปินาบินาอิเน  หรือ ปีนาปีนาอีเน  เป็นบุคคลที่ระบุตนเองว่ามีอัตลักษณ์ทางเพศเป็นเพศที่สามในประเทศคิริบาสและประเทศตูวาลู ซึ่งก่อนหน้านี้ทั้งสองประเทศเคยรวมกันในนามหมู่เกาะกิลเบิร์ตและเอลลิซ บุคคลเหล่านี้คือผู้ที่มีเพศกำเนิดเป็นชาย แต่มีพฤติกรรมตามเพศสภาพเป็นผู้หญิง

คำนี้มาจากภาษาคิริบาสและรับมาใช้ในภาษาตูวาลู โดยสามารถใช้เป็นคำนาม คำกริยา หรือคำวิเศษณ์ได้ คำพ้องความที่ใช้กันไม่บ่อยนักในภาษาตูวาลูคือ ฟาคาฟาฟีเน  บทบาททางสังคมของปินาบินาอิเน มีความคล้ายคลึงกับชุมชนผู้ที่มีเพศสภาพคลุมเครือ (gender liminal) อื่น ๆ ในภูมิภาคแปซิฟิก เช่น ฟะอาฟาฟีเน  ของชาวซามัว และฟาคาเลอีตี  ของชาวตองงา

ตามที่นักมานุษยวิทยา กิลเบิร์ต เฮิร์ดต์  กล่าวไว้ ปินาบินาอิเนเป็นที่รู้จักจากการแสดงของพวกเขา (โดยหลักแล้วคือการเต้นรำและการร้องเพลง) และความสามารถในการแสดงความคิดเห็นเกี่ยวกับรูปลักษณ์และพฤติกรรมของผู้ชายชาวคิริบาสและชาวตูวาลู เฮิร์ดต์ยังบรรยายด้วยว่าชาวตูวาลูบางคนมองว่า ปินาบินาอิเนเป็น "สิ่งที่ยืมมา" จากคิริบาส ซึ่งเชื่อว่า "ลักษณะที่ไม่พึงปรารถนาอื่น ๆ ของวัฒนธรรมตูวาลูเช่น เวทมนตร์นั้นมีต้นกำเนิดมาจากที่นั่น" แต่ความคิดเหล่านี้แพร่กระจายโดยคริสตจักรโปรเตสแตนต์เป็นหลัก เนื่องจากคริสตจักรตูวาลูมีต้นกำเนิดมาจากซามัว ซึ่งที่นั่นมีบุคคลที่มีเพศสภาพเช่นเดียวกับปินาบินาอิเนเช่นกัน เขายังบรรยายด้วยว่าในฟูนาฟูตี เมืองหลวงของตูวาลู หญิงสาวมักจะเป็นเพื่อนกับปินาบินาอิเนที่มีอายุมากกว่า
# เครื่องยนต์
right|thumb|450x450px|เครื่องยนต์ไอพ่นใช้ความร้อนจากการเผาไหม้เพื่อสร้างไอเสียความเร็วสูงซึ่งเป็นรูปแบบหนึ่งของเครื่องยนต์ปฏิกิริยา พลังงานกลที่ใช้เพื่อจ่ายไฟให้กับระบบไฟฟ้าและไฮดรอลิกของเครื่องบินสามารถนำมาจากเพลากังหันได้ แต่แรงขับดันนั้นผลิตขึ้นจากก๊าซไอเสียที่ถูกพ่นออกมา

เครื่องยนต์ หรือ มอเตอร์ (หรือ) เป็นเครื่องจักรที่ออกแบบมาเพื่อแปลงพลังงานหนึ่งรูปแบบหรือมากกว่าให้เป็นพลังงานกล

แหล่งพลังงานที่มีอยู่ได้แก่ พลังงานศักย์ (เช่น พลังงานจากสนามโน้มถ่วงของโลกที่นำมาใช้ในการผลิตไฟฟ้าพลังน้ำ) พลังงานความร้อน (เช่น ความร้อนใต้พิภพ), พลังงานเคมี ศักย์ไฟฟ้าและพลังงานนิวเคลียร์ (จากการแบ่งแยกนิวเคลียสหรือการหลอมนิวเคลียส)  กระบวนการเหล่านี้จำนวนมากสร้างความร้อนออกมาเป็นรูปแบบพลังงานขั้นกลาง ด้วยเหตุนี้เครื่องจักรความร้อนจึงมีความสำคัญเป็นพิเศษ กระบวนการทางธรรมชาติบางอย่าง เช่น วงจรการพาความร้อนบรรยากาศจะเปลี่ยนความร้อนจากสิ่งแวดล้อมให้เป็นการเคลื่อนที่ (เช่น ในรูปของกระแสอากาศที่ลอยขึ้น)  พลังงานกลมีความสำคัญอย่างยิ่งในการขนส่ง แต่ยังมีบทบาทในกระบวนการทางอุตสาหกรรมหลายอย่าง เช่น การตัด การเจียระไน การบด และการผสม

เครื่องจักรความร้อนเชิงกลเปลี่ยนความร้อนให้เป็นงานผ่านกระบวนการทางอุณหพลศาสตร์ต่าง ๆ เครื่องยนต์สันดาปภายในอาจเป็นตัวอย่างที่พบเห็นได้บ่อยที่สุดของเครื่องยนต์ความร้อนเชิงกล ซึ่งความร้อนจากการเผาไหม้เชื้อเพลิงทำให้ผลิตภัณฑ์จากการเผาไหม้ที่เป็นก๊าซในห้องเผาไหม้เกิดความดันเพิ่มขึ้นอย่างรวดเร็ว ส่งผลให้ก๊าซขยายตัวและขับเคลื่อนลูกสูบ ซึ่งจะหมุนเพลาข้อเหวี่ยง  เครื่องจักรปฏิกิริยา (เช่น เครื่องยนต์ไอพ่น) ต่างจากเครื่องยนต์สันดาปภายใน โดยจะสร้างแรงขับดันโดยการขับมวลปฏิกิริยาออกไปตามกฎการเคลื่อนที่ข้อที่สามของนิวตัน

นอกเหนือจากเครื่องจักรความร้อนแล้ว มอเตอร์ไฟฟ้าจะแปลงพลังงานไฟฟ้าให้เป็นการเคลื่อนที่เชิงกล ขณะที่มอเตอร์ลมจะใช้อากาศอัด และมอเตอร์ไขลานในของเล่นไขลานจะใช้พลังงานศักย์ยืดหยุ่น ในระบบชีววิทยา มอเตอร์โมเลกุล เช่น ไมโอซินในกล้ามเนื้อ จะใช้พลังงานเคมีเพื่อสร้างแรงและท้ายที่สุดก็เกิดการเคลื่อนที่ (เป็นเครื่องจักรเคมี แต่ไม่ใช่เครื่องจักรความร้อน)

เครื่องความร้อนจักรเคมีที่ใช้อากาศ (ก๊าซในบรรยากาศโดยรอบ) เป็นส่วนหนึ่งของปฏิกิริยาเชื้อเพลิงจะถูกจัดว่าเป็นเครื่องยนต์หายใจด้วยอากาศ เครื่องจักรความร้อนเคมีที่ออกแบบมาเพื่อทำงานนอกชั้นบรรยากาศโลก (เช่น จรวด เรือดำน้ำที่ดำน้ำลึกมาก) จำเป็นต้องบรรทุกส่วนประกอบเชื้อเพลิงเพิ่มเติมที่เรียกว่าตัวออกซิไดซ์ (แม้ว่าจะมีตัวออกซิไดซ์ขั้นสูงที่เหมาะสำหรับใช้ในจรวด เช่น ฟลูออรีน ซึ่งเป็นตัวออกซิไดซ์ที่ทรงพลังกว่าออกซิเจน) หรือการประยุกต์ใช้งานนั้น ๆ จำเป็นต้องได้รับความร้อนด้วยวิธีการที่ไม่ใช่สารเคมี เช่น โดยวิธีการทำปฏิกิริยานิวเคลียร์
# ตำบลบ้านแป้น
ตำบลบ้านแป้น เป็นหมู่บ้านและตำบลในอำเภอเมืองลำพูน จังหวัดลำพูนThaitambon.com , Accessed 1 August 2011  ในปี พ.ศ. 2548 มีจำนวนประชากรทั้งหมด 6,445 คน ตำบลนี้ประกอบด้วยหมู่บ้านจำนวน 9 แห่ง
# สรรเสริญเสือป่า
สรรเสริญเสือป่า เป็นเพลงมาร์ชของกองเสือป่า สันนิษฐานว่าพระบาทสมเด็จพระมงกุฎเกล้าเจ้าอยู่หัวทรงนำทำนองมาจากเพลงบุหลันลอยเลื่อน เพลงพระราชนิพนธ์โดยพระบาทสมเด็จพระพุทธเลิศหล้านภาลัย ซึ่งเคยถูกใช้เป็นเพลงสรรเสริญพระบารมีของสยามในรัชสมัยพระบาทสมเด็จพระจุลจอมเกล้าเจ้าอยู่หัว

เพลงนี้ยังคงถูกบรรเลงในพิธีต่าง ๆ ที่เกี่ยวข้องกับพระมหากษัตริย์ไทย (โดยเฉพาะพระบาทสมเด็จพระมงกุฎเกล้าเจ้าอยู่หัว) โดยเคยถูกนำไปใช้ในพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อ พ.ศ. 2560 และพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว เมื่อ พ.ศ. 2562
# เขาตังกวน
เขาตังกวน เป็นเขาในตำบลบ่อยาง อำเภอเมืองสงขลา จังหวัดสงขลา เขามีความสูง 80 เมตร มีลักษณะเป็นสังคมป่าดิบชื้น มีลิงแสมอาศัยอยู่หลายร้อยตัว จากยอดเขาตังกวนนี้สามารถมองเห็นทิวทัศน์ของเมืองสงขลาได้โดยรอบ ตั้งแต่ตัวเมือง ทะเลสาบสงขลา ไปจนถึงหาดสมิหลา

ชื่อเขาตังกวนปรากฏหลักฐานครั้งแรกในแผนที่ภาพกัลปนาวัดเมืองพัทลุงในสมัยอยุธยา

บนยอดเขาเป็นที่ตั้งประภาคารแสดงตำแหน่งปากน้ำทะเลสาบสงขลาและเป็นที่ตั้งโบราณสถานคือ พระเจดีย์ซึ่งสร้างในสมัยอาณาจักรนครศรีธรรมราช เป็นศิลปะทวารวดี ในเดือนตุลาคมของทุกปีจะมีพิธีห่มผ้าองค์เจดีย์ ประเพณีลากพระและตักบาตรเทโว

พระบาทสมเด็จพระจอมเกล้าเจ้าอยู่หัวโปรดเกล้าฯ ให้บูรณปฏิสังขรณ์ขึ้นใหม่ และโปรดเกล้าฯ ให้สร้างศาลาพระวิหาร ซึ่งใช้เป็นพลับพลาที่ประทับด้วย แต่ยังสร้างไม่เสร็จสมบูรณ์ ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างเพิ่มเติมจนสมบูรณ์ พร้อมด้วยทางขึ้นเขาซึ่งสร้างเป็นบันไดนาค และในเดือนธันวาคม พ.ศ. 2539 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระราชทานพระบรมสารีริกธาตุให้มาบรรจุในองค์พระเจดีย์ในเดือนตุลาคมของทุกปี 

นอกจากนี้ที่ลานพระเจดีย์มีพระพุทธบาทจำลองและมีเก๋งจีน 4 หลังอยู่ที่มุมกำแพงแก้วทั้ง 4 มุมซึ่งพระยาวิเชียรคีรี (บุญสังข์ ณ สงขลา) เป็นผู้สร้างสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)
# สามแพร่ง
thumb|หลุยส์ วิตตอง ซิตีไกด์แนะนำ ร้านไอศกรีมนัฐพร ซึ่งเป็นหนึ่งในร้านไอศกรีมยอดนิยมในย่านนี้
สามแพร่ง เป็นชื่อย่านซึ่งเป็นพื้นที่ประวัติศาสตร์ในเกาะรัตนโกสินทร์ ในพื้นที่แขวงศาลเจ้าพ่อเสือ เขตพระนคร กรุงเทพมหานคร เป็นพื้นที่กึ่งกลางระหว่างถนนอัษฎางค์ (ตัดผ่านปากคลองตลาดถึงสนามหลวง) และถนนตะนาว (ตัดผ่านสี่กั๊กเสาชิงช้าถึงบางลำพู) นอกจากนี้ยังถือว่าอยู่ในละแวกเดียวกับแหล่งท่องเที่ยวอื่น ๆ เช่น เสาชิงช้า ศาลเจ้าพ่อเสือ วัดสุทัศนเทพวรารามราชวรมหาวิหาร วัดราชบพิธสถิตมหาสีมารามราชวรวิหาร กระทรวงกลาโหม สะพานช้างโรงสี ฯลฯ

คำว่า สามแพร่ง ในภาษาไทยโดยทั่วไปหมายถึง "ทางแยกสามทาง" ซึ่งตามความเชื่อโบราณของไทยคือเส้นทางที่ภูตผีใช้เป็นเส้นทางผ่าน ดังนั้นจึงเป็นสถานที่ที่ไม่เป็นมงคลและไม่มีใครกล้าสร้างบ้านอยู่อาศัย นามนี้ มาจากที่ตั้งของวังของเจ้านาย 3 พระองค์ คือ แพร่งภูธร แพร่งนรา และแพร่งสรรพศาสตร์ ตามลำดับ

ในปัจจุบัน โดยเฉพาะที่แพร่งภูธร และแพร่งนรา อาคารพาณิชย์ขนาดเล็กส่วนใหญ่ที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ยังคงสวยงามเป็นเอกลักษณ์ตามแบบสถาปัตยกรรมจีน-โปรตุเกส นอกจากนี้บริเวณนี้ยังเป็นที่รู้จักในฐานะศูนย์รวมร้านอาหารชื่อดังและอาหารรสเลิศมากมาย เช่น ก๋วยเตี๋ยวกวางตุ้ง ก๋วยเตี๋ยวเนื้อ ลูกชิ้นหมู ร้านกาแฟ ร้านนม ราดหน้า หมูสะเต๊ะ ผัดไทย เย็นตาโฟ ข้าวเหนียวมะม่วง จากร้านก.พานิช ไก่ย่าง เปาะเปี๊ยะ ข้าวหมูแดง ไอศกรีม และอาหารจีนดั้งเดิมที่หายาก เช่น ซุปสมองหมู เป็นต้น

 แพร่งภูธร 

แพร่งภูธร เป็นย่านการค้าที่อยู่ระหว่างถนนตะนาวกับถนนอัษฎางค์ ริมคลองหลอด เชิงสะพานช้างโรงสี เดิมคือวังสะพานช้างโรงสี วังเหนือ ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า "แพร่งภูธร" ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์ ปัจจุบัน ใจกลางแพร่งภูธรเป็นลานสาธารณะสำหรับพักผ่อนและทำกิจกรรมต่าง ๆ  อีกทั้งยังเป็นแหล่งที่ตั้งของร้านอาหารที่มีชื่อเสียงจำนวนหลากหลายร้าน หลากหลายประเภท อีกทั้งยังเป็นที่ตั้งของสถานีอนามัย "สุขุมาลอนามัย" ที่ก่อตั้งมาตั้งแต่ปี พ.ศ. 2471

 แพร่งนรา 

แพร่งนรา เป็นย่านการค้าที่ตั้งอยู่ระหว่างวัดสุทัศน์เทพวรารามกับวัดมหรรณพาราม ระหว่างถนนตะนาวกับถนนอัษฎางค์ เดิมคือวังวรวรรณซึ่งเป็นที่ประทับของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ต้นราชสกุลวรวรรณ ต่อมาวังนี้ถูกเวนคืนเพื่อนำพื้นที่มาสร้างเป็นถนน ชาวบ้านแถบนั้นจึงเรียกย่านนั้นว่า แพร่งนรา ตามพระนามของพระเจ้าบรมวงศ์เธอ กรมพระนราธิปประพันธ์พงศ์ ปัจจุบัน แพร่งนราเป็นแหล่งที่ตั้งของร้านอาหารที่หลากหลายขึ้นชื่อและหลายประเภท
 แพร่งสรรพศาสตร์ 

แพร่งสรรพศาสตร์ เป็นย่านการค้าที่อยู่ระหว่างถนนตะนาวกับถนนอัษฎางค์ เดิมเป็นวังสรรพสาตรศุภกิจ ที่ประทับของพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ ต้นราชสกุลทองแถม ต่อมาในปี พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า "แพร่งสรรพสาตร" ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น "แพร่งสรรพศาสตร์" ในอดีตย่านนี้เคยเป็นแหล่งซ่องโสเภณีที่ขึ้นชื่อแห่งหนึ่งของพระนคร
# เลเฌอ
เลเฌอ (, , นามชี้เฉพาะ) เป็นนครในประเทศแอลเบเนีย และเมืองหลักของเทศมณฑลเลเฌอกับเทศบาลเลเฌอ ถือเป็นหนึ่งในเมืองที่มีผู้อยู่อาศัยต่อเนื่องนานที่สุดของประเทศ โดยมีประวัติศาสตร์ที่บันทึกไว้เกือบ 2,400 ปี

หนึ่งในป้อมปราการหลักของ Labeatai กำแพงป้อมปราการที่เก่าแก่ที่สุดของเลเฌอ มีโครงสร้างแบบอิลลีเรียทั่วไป และมีอายุถึงปลายศตวรรษที่ 4 ก่อน ค.ศ. เลเฌอเป็นหนึ่งในศูนย์กลางหลักของอาณาจักรอิลลีเรีย ในระหว่างความขัดแย้งกับราชอาณาจักรมาเกโดนีอา เมืองนี้ถูกยึดโดยฟีลิปที่ 5 กลายเป็นปากน้ำมาเกโดนีอาไปสู่ทะเลเอเดรียติก;  ภายหลังฝ่ายอิลลีเรียเข้าฟื้นฟู จากนั้นจึงตกเป็นของโรมหลังสงครามโรม-อิลลีเรีย และตกอยู่ในดินแดนของ Gentius เลเฌอเป็นที่ตั้งของสันนิบาตเลเฌอที่สเกินเดร์เบอูรวมเจ้าเมืองแอลเบเนียเพื่อสู้ต่อจักรวรรดิออตโตมัน
# โชติ ล่ำซำ
โชติ ล่ำซำ เป็นนักธุรกิจชาวไทย ผู้ก่อตั้งธนาคารกสิกรไทยในปี พ.ศ. 2488

โชติเกิดเมื่อปี พ.ศ. 2422 ในครอบครัวชาวฮากกา บิดาของเขาชื่อ อึ้งยุกหลง เป็นชาวไทยเชื้อสายจีนรุ่นที่สอง ซึ่งมีบรรพบุรุษมาจากมณฑลกวางตุ้ง หลังจากที่อึ้งเมี่ยวเหงี่ยน พ่อของยุกหลงเสียชีวิต เขาได้เข้ามาดูแลและขยายธุรกิจค้าไม้ของครอบครัวสืบต่อมา เขายังเป็นเจ้าของกิจการค้าขายสินค้าทางการเกษตร โรงเลื่อย และโรงสีข้าวอีกด้วย หลังจากปี พ.ศ. 2475 เขาได้ก่อตั้งธุรกิจประกันและธุรกิจธนาคาร ในปี พ.ศ. 2482 ยุกหลงถูกฆ่าโดยพวกอั้งยี่ จากนั้นโชติ รวมถึงจุลินทร์ และเกษม น้องชายของเขาจึงเข้ามาดำเนินกิจการของครอบครัวต่อจากบิดา ในช่วงสงครามโลกครั้งที่ 2 อุตสาหกรรมการธนาคารเริ่มเติบโต และโชติได้ก่อตั้งธนาคารกสิกรไทยในวันที่ 8 มิถุนายน พ.ศ. 2488 โดยมุ่งเน้นที่ธนาคารเพื่อการค้าปลีกและลูกค้าในพื้นที่ชนบท โชติเสียชีวิตในปี พ.ศ. 2491 (ค.ศ. 1948)

บัณฑูร ล่ำซำ หลานชายของโชติ อยู่ในอันดับที่ 21 บุคคลที่ร่ำรวยที่สุดในประเทศไทย โดยนิตยสารฟอบส์ประจำปี พ.ศ. 2557
# ข้าวเหนียวถั่วดำ
ข้าวเหนียวถั่วดำ เป็นขนมไทยชนิดหนึ่งที่ทำจากข้าวเหนียว ถั่วดำ และกะทิ มีจำหน่ายตลอดปี ต่างจากขนมตามฤดูกาลอย่างข้าวเหนียวมะม่วงและข้าวเหนียวทุเรียน สามารถใส่ส่วนผสมอื่น ๆ เพิ่มเติมได้ เช่น ผสมข้าวเหนียวดำและข้าวเหนียวขาว ในประเทศไทย ข้าวเหนียวถั่วดำถือเป็นขนมหวานสไตล์ริมทาง

 รูปแบบ 
มีให้เลือกหลายแบบ เช่น ข้าวเหนียวใบเตย และข้าวเหนียวดำ
# เบนนี กู๊ดแมน
เบนจามิน เดวิด กู๊ดแมน (30 พฤษภาคม ค.ศ. 1909 – 13 มิถุนายน ค.ศ. 1986) เป็นนักแคลริเน็ตและหัวหน้าวงชาวอเมริกัน ซึ่งเป็นที่รู้จักในนาม “ราชาแห่งสวิง” 

ตั้งแต่ปี ค.ศ. 1936 จนถึงกลางทศวรรษที่ 1940 กู๊ดแมนได้เป็นผู้นำวงสวิง บิกแบนด์ ที่ได้รับความนิยมมากที่สุดวงหนึ่งในสหรัฐอเมริกา คอนเสิร์ตของเขาที่คาร์เนกีฮอลล์ในนิวยอร์กซิตีเมื่อวันที่ 16 มกราคม ค.ศ. 1938 ได้รับการบรรยายโดยบรูซ เอเดอร์ นักวิจารณ์ว่าเป็น "คอนเสิร์ตแจ๊สหรือดนตรีป็อปที่สำคัญที่สุดในประวัติศาสตร์: งานเปิดตัวดนตรีแจ๊ซสู่โลกของดนตรีที่ "น่าเคารพ"

วงดนตรีของกู๊ดแมนเป็นจุดเริ่มต้นของนักดนตรีแจ๊สหลายคน เขาแสดงดนตรีอย่างต่อเนื่องจนถึงวาระสุดท้ายของชีวิตโดยยังคงสนใจดนตรีคลาสสิกไปด้วย

 ชีวิตวัยเด็ก 
กู๊ดแมนเป็นบุตรคนที่ 9 จากพี่น้องทั้งหมด 12 คนที่เกิดจากผู้อพยพชาวยิวที่ยากจนจากจักรวรรดิรัสเซีย เดวิด กู๊ดแมน พ่อของเขา เดินทางมายังสหรัฐอเมริกาในปี ค.ศ. 1892 จากเมืองวอร์ซอในประเทศโปแลนด์ที่ถูกแบ่งแยก และกลายมาเป็นช่างตัดเสื้อ โดรา กริซินสกี แม่ของเขามาจากเกานัส พวกเขาพบกันที่เมืองบัลติมอร์ รัฐแมริแลนด์ และย้ายไปชิคาโกก่อนที่กู๊ดแมนจะเกิด ด้วยรายได้ที่ไม่มากนักและสภาพครอบครัวใหญ่ พวกเขาจึงย้ายไปอยู่ในย่านแม็กซ์เวลล์สตรีท ซึ่งเป็นสลัมแออัดใกล้กับลานรถไฟและโรงงาน โดยมีผู้อพยพชาวเยอรมัน ไอร์แลนด์ อิตาลี โปแลนด์ สแกนดิเนเวีย และยิวอาศัยอยู่

ทุกวันอาทิตย์ พ่อของเขามักพาลูก ๆ ไปชมฟรีคอนเสิร์ตที่ Douglass Park อยู่เสมอซึ่งเป็นครั้งแรกที่กู๊ดแมนได้สัมผัสประสบการณ์การแสดงสดระดับมืออาชีพ ด้วยความเชื่อว่าดนตรีอาจเป็นหนทางออกจากความยากจนสำหรับลูกชายของเขา พ่อของกู๊ดแมนจึงได้ส่งกู๊ดแมนวัย 10 ขวบและพี่ชายอีก 2 คนไปเรียนดนตรีฟรีที่ Kehelah Jacob Synagogue ตั้งแต่ปี ค.ศ. 1919 พี่ชายของเขาได้รับทูบาและทรัมเป็ต ในขณะที่เบนนี น้องชายคนเล็กได้รับแคลริเน็ต เบนนียังได้เรียนแคลริเน็ตแบบคลาสสิกเป็นเวลาสองปีจากฟรานซ์ โชปป์ นักแคลริเน็ตซึ่งเป็นสมาชิกของวงชิคาโกซิมโฟนีออร์เคสตราอีกด้วย

 ในหลวงรัชกาลที่ 9 กับกู๊ดแมน 
เมื่อคราวเสด็จประพาสอเมริกาในปี พ.ศ. 2503 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงดนตรีกับเบนนี กู๊ดแมน 2 วันติดต่อกันครั้งแรกคือระหว่างงานเลี้ยงพระกระยาหารที่ผู้ว่าการรัฐนิวยอร์กในขณะนั้นจัดถวาย และครั้งที่ 2 คือเสด็จไปบ้านของกู๊ดแมน
# ตำบลวัดจันทร์
วัดจันทร์ เป็นตำบลหนึ่งในอำเภอเมืองพิษณุโลก จังหวัดพิษณุโลก ในปี พ.ศ. 2565 มีประชากร 9,171 คนและ 4,845 ครัวเรือน  ตำบลนี้ถือเป็นที่ตั้งของสหกรณ์แห่งแรกของประเทศไทยคือ สหกรณ์วัดจันทร์

 ภูมิศาสตร์ 
ภูมิประเทศของตำบลวัดจันทร์เป็นที่ราบลุ่มอุดมสมบูรณ์ มีเนื้อที่ 11.26 ตารางกิโลเมตร โดยมีพื้นที่ส่วนหนึ่งอยู่ทางทิศตะวันตกเฉียงเหนือของแม่น้ำน่าน และอีกส่วนหนึ่งอยู่ทางทิศตะวันออกเฉียงใต้ของแม่น้ำนี้ มีป่าไม้และบึงน้ำ (ทุ่งหนองฝา) ที่อุดมไปด้วยสัตว์น้ำ อาณาเขตของตำบลทางทิศเหนือติดกับตำบลพลายชุมพลและตำบลบ้านคลอง ทิศตะวันออกติดกับเมืองพิษณุโลก ทิศใต้ติดกับตำบลบึงพระ และทิศตะวันตกติดกับตำบลท่าทอง
# ทิพย์สมัย
ทิพย์สมัย เป็นร้านอาหารบนถนนมหาไชย ในพื้นที่แขวงสำราญราษฎร์ เขตพระนคร กรุงเทพมหานคร ร้านนี้ขึ้นชื่อเรื่อง ผัดไทย โดยใช้เส้นก๋วยเตี๋ยวเส้นจันท์แห้งจากจังหวัดจันทบุรี และน้ำมันกุ้งสูตรที่ร้านปรุงเอง เปิดให้บริการครั้งแรกในปี พ.ศ. 2493 โดยเป็นแผงขายริมถนน และต่อมาได้ขยายเป็นร้านใหญ่ในปี พ.ศ. 2509 ร้านทิพย์สมัยเป็นของศีขรเชษฐ์ ใบสมุทร ซึ่งตั้งชื่อร้านตามสมัย ใบสมุทร แม่ของเขาที่เปิดร้านขายผัดไทยในกรุงเทพฯ หลังจากขายผัดไทยกับฮวย ภู่ศาสตร์ มารดาของสมัยในเรือที่ล่องตามคลองภาษีเจริญ ในจังหวัดสมุทรสาคร

นอกจากร้านหลักริมถนนมหาไชย ทิพย์สมัยยังมีสาขาที่ถนนพุทธมณฑล สาย 4, ไอคอนสยาม, ไทยเทสต์ฮับ แอท คิง เพาเวอร์ คอมเพล็กซ์ รางน้ำ และกูร์เมต์ อีทส์ สยามพารากอน นอกจากนี้ยังมีธุรกิจอาหารสำเร็จรูปส่งออกอีกด้วย
# โรมันคาทอลิกในลาตินอเมริกา
thumb|อาสนวิหารกีโต สร้างขึ้นใน ค.ศ. 1562 ถึง 1567 ถือเป็นอาสนวิหารที่เก่าแก่ที่สุดในอเมริกาใต้
โรมันคาทอลิกในลาตินอเมริกาเริ่มต้นขึ้นเมื่อสเปนและโปรตุเกสล่าอาณานิคมในทวีปอเมริกาและยังคงอยู่จนถึงปัจจุบัน

ชาวลาตินอเมริกาส่วนใหญ่เป็นชาวคริสต์ (90%) ชาวคาทอลิกส่วนใหญ่อยู่ในจารีตละติน ใน ค.ศ. 2012 ลาตินอเมริกาถือเป็นดินแดนที่มีประชากรคริสต์มากเป็นอันดับสองของโลก รองจากยุโรป เมื่อเปรียบเทียบกับยุโรปและประเทศที่มีวัฒนธรรมตะวันตกอื่น ๆ คริสต์จักรนิกายโรมันคาทอลิกยังคงมีอิทธิพลสำคัญในสังคมลาตินอเมริกา
# ก.พานิช
ก.พานิช เป็นร้านขนมไทยในกรุงเทพมหานคร  ร้านขนมนี้ก่อตั้งโดยกาบและสารภี เฉียบฉลาด เมื่อปี พ.ศ. 2475 ในตึกแถวย่านถนนตะนาว ร้านขนมนี้มีชื่อเสียงในเรื่องข้าวเหนียวมะม่วง ทางร้านใช้ข้าวเหนียวจากจังหวัดเชียงราย มะม่วงน้ำดอกไม้ มะม่วงอกร่อง และมะพร้าวจากจังหวัดชุมพร เนื้อมะพร้าวขูดสดนำมานวดเพื่อทำกะทิและน้ำกะทิ น้ำตาล เกลือ และส่วนผสมอื่น ๆ จะถูกตวง ผสมด้วยเครื่องจักรและชั่งน้ำหนักด้วยเครื่องชั่ง 
thumb|ป้ายข้อมูลของร้าน ก.พานิช
# คิโยโนะ ยาซูโนะ
เป็นนักพากย์และนักร้องชาวญี่ปุ่นจากจังหวัดมิยางิ เธอเข้าร่วมชั้นเรียนฝึกอบรมนักแสดงเสียงของ Avex Artist Academy ก่อนที่จะมาร่วมงานกับ Avex Planning and Development เธอเป็นที่รู้จักจากบทบาท คาโต เมงูมิ ในซีรีส์อนิเมะเรื่อง วิธีปั้นสาวบ้านให้มาเป็นนางเอกของผม ในปี พ.ศ. 2559 เธอได้เป็นส่วนหนึ่งของยูนิตละครเพลง Walküre ที่ขับร้องเพลงประกอบอนิเมะซีรีส์เรื่อง มาครอสเดลตา เธอเปิดตัวในฐานะนักดนตรีในปี พ.ศ. 2560 ด้วยการเปิดตัวมินิอัลบั้ม   เธอเป็นที่รู้จักในชื่อ 

ประวัติ

ผลงานพากย์
อนิเมะโทรทัศน์
# เทรา คันนิงแฮม
เทรา นอต-คันนิงแฮม (10 พฤษภาคม ค.ศ. 1972 –) ชื่อเกิดคือ เทรา นอต  เป็นอดีตนักกีฬายกน้ำหนักโอลิมปิกชาวอเมริกันที่เคยลงแข่งให้แก่ทีมชาติสหรัฐในกีฬาโอลิมปิกทั้ง ค.ศ. 2000 และ 2004 เธอเป็นนักกีฬาเพียงคนเดียวที่ได้รับการฝึกซ้อมกีฬาสามประเภทที่ศูนย์ฝึกโอลิมปิกแห่งสหรัฐ (ได้แก่ยิมนาสติก, ฟุตบอล และยกน้ำหนัก)

เทรา นอต เกิดในเมืองเดลริโอ รัฐเท็กซัส และเติบโตในชุมชนสติลเวล รัฐแคนซัสTara Nott; Physical Mag; June 2001.  ผู้ฝึกสอนของเธอคือไมก์ กัตโทน และบ็อบ มอร์ริส โดยเธอเข้าเรียนที่บลูแวลลีย์มิดเดิลสกูลและไฮสกูลในสติลเวล รัฐแคนซัส รวมถึงวิทยาลัยโคโลราโดในโคโลราโดสปริงส์ รัฐโคโลราโด ทั้งนี้ เธอแต่งงานกับเคซีย์ คันนิงแฮม ที่เป็นนักมวยปล้ำฟรีสไตล์

ใน ค.ศ. 2000 เธอได้กลายเป็นนักยกน้ำหนักชาวอเมริกันคนแรกที่ชนะเลิศรางวัลเหรียญทองโอลิมปิก นับตั้งแต่ชัค วินชี ใน ค.ศ. 1960 และเป็นนักยกน้ำหนักหญิงชาวอเมริกันคนแรกที่ชนะเลิศเหรียญทองโอลิมปิก เนื่องจากอิซาเบลา ดรากเนวา ผู้ชนะรางวัลเหรียญทองดั้งเดิมจากประเทศบัลแกเรีย ถูกริบรางวัลเหรียญทองหลังตรวจพบสารฟูโรซีไมด์ และได้มอบรางวัลเหรียญทองให้แก่นอต ซึ่งได้อันดับสองในตอนแรก

ในการแข่งโอลิมปิกฤดูร้อน 2004 เธอได้อันดับที่ 10 ในรุ่น 48 กก.

และเธอได้รับการแต่งตั้งสู่หอเกียรติยศยกน้ำหนักนานาชาติใน ค.ศ. 2015

 ความสำเร็จด้านยกน้ำหนัก 
 แชมป์ระดับชาติรุ่นใหญ่ (ค.ศ. 1996, 1997, 1999, 2000, 2002–2004)
 สมาชิกทีมชิงแชมป์โลก (ค.ศ. 1997–1999, 2003, 2004)
 แชมป์แพนอเมริกันเกมส์ (ค.ศ. 1999, 2003)
 แชมป์โอลิมปิก (ค.ศ. 2000)
 สมาชิกทีมกีฬาโอลิมปิก (ค.ศ. 2004)
 เจ้าของสถิติอเมริกันรุ่นใหญ่ตลอดกาลหลายรายการ ทั้งท่าสแนตช์, คลีนแอนด์เจิร์ก และผสม

 หมายเหตุและอ้างอิง